На основу члана 58. Статута Града Ниша („Службени лист Града Ниша“, број 88/2008, 143/2016 и 18/2019) и члана 18. и 72 Пословника о раду Градског већа Града Ниша („Службени лист Града Ниша", број 1/2013, 95/2016, 98/2016, 124/2016, 144/2016 и 117/2020),

Градско веће Града Ниша, на седници одржаној 20.08.2024. године донело је

**Р Е Ш Е Њ Е**

**О ПРЕСТАНКУ МАНДАТА ПРЕДСЕДНИКА**

**И ЧЛАНОВА ПРИВРЕДНО-ЕКОНОМСКОГ САВЕТА**

**I** Престаје мандат председнику и члановима Привредно-економског савета, који су именовани Решењем о именовању председника и чланова Привредно-економског савета („Службени лист Града Ниша", број 87/2020 и 78/2021), због истека мандата.

**II** Ово решење објавити у "Службеном листу Града Ниша".

**О б р а з л о ж е њ е**

Градско веће Града Ниша образовало је Привредно – економски савет Решењем о именовању председника и чланова Привредно-економског савета („Службени лист Града Ниша", број 87/2020 и 78/2021)

Чланом 18. Пословника о раду Градског већа Града Ниша (''Службени лист Града Ниша'', број 1/2013, 95/2016, 98/2016, 124/2016, 144/2016 и 117/2020) прописано је да је мандат председника и чланова Привредно-економског савета једнак мандату Већа.

На основу наведеног, а имајући у виду да је Градском већу у ранијем сазиву истекао мандат, Градско веће Града Ниша, доноси решење о престанку мандата председнику и члановима Привредно-економског савета.

Број: 736-3/2024-03

У Нишу, 20.08.2024. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**